Christian Stockfleth

Christian de Stockfleth (født ca. 1639 i Christiania, død 31. mars 1704 på Tøyen hovedgård i Aker) var en norsk embedsmann og diplomat. Han var en av hovedmennene bak Christian Vs Norske Lov.

Han var sønn av biskop Henning Stockfleth og Magdalene Schnell (– 1674). Han var magistratspresident i Christiania og kommersedirektør i Akershus stift 1668–1680, sekretær i Norge (leder for stattholderens kanselli på Akershus) fra 1680, sendemann ved den svenske hoff 1683–1691, stiftamtmann i Christianssand 1689–94, stiftamtmann i Akershus stift og amtmann i Akershus amt 1694–1699 og stiftamtmann i Bergen 1699–1704.

Stockfleth etterlot seg en samling på et par tusen originale diplomer og brev på pergament og papir, som siden ble solgt til Sverige.''Christian Stockfleth, Dansk Biografisk Leksikon. Besøkt 11. nov. 2014  

Stockfleth var gift med Isabella, datter av Willum Mechlenburg.Weidling side 295Han var farfar til høyesterettsdommer Christian Stockfleth.

 Referanser 

Litteratur
 Norsk biografisk leksikon


Kategori:Norske diplomater
Kategori:Norske amtmenn
Kategori:Alumni fra Københavns Universitet
Kategori:Personer fra Oslo